
[bookmark: TextBodyBegin]Europa-Parlamentet,
–	der henviser til Kommissionens udkast til forordning om ændring af bilag II, III og V til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for benomyl, carbendazim og thiophanat-methyl i eller på visse produkter (D089819/05),
–	der henviser til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF[footnoteRef:1], særlig artikel 14, stk. 1, litra a), [1:  	EUT L 70 af 16.3.2005, s. 1.] 

–	der henviser til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF[footnoteRef:2], særlig artikel 4, stk. 1, og artikel 4, stk. 2, første afsnit, litra a), samt punkt 3.6.2, 3.6.4 og 3.6.5 i bilag II, [2:  	EUT L 309 af 24.11.2009, s. 1.] 

–	der henviser til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed[footnoteRef:3], navnlig artikel 5, stk. 1, [3:  	EFT L 31 af 1.2.2002, s. 1.] 

–	der henviser til artikel 11, 13, 168 og 191 i traktaten om Den Europæiske Unions funktionsmåde,
–	der henviser til den udtalelse, der blev vedtaget af Den Europæiske Fødevaresikkerhedsautoritet (EFSA) den 5. juli 2021 og offentliggjort den 23. august 2021[footnoteRef:4], [4:  	EFSA's begrundede udtalelse om de toksikologiske egenskaber og maksimalgrænseværdierne (MRL) for benzimidazolstofferne carbendazim og thiophanat-methyl, EFSA Journal 2021;19(8):e06773, https://doi.org/10.2903/j.efsa.2021.6773. ] 

–	der henviser til den ajourførte begrundede udtalelse, der blev vedtaget af EFSA den 10. januar 2024 og offentliggjort den 20. februar 2024[footnoteRef:5] [5:  	EFSA's ajourførte begrundede udtalelse om de toksikologiske egenskaber og maksimalgrænseværdierne (MRL) for benzimidazolstofferne carbendazim og thiophanat-methyl, EFSA Journal 2024;22(2):e8569, https://doi.org/10.2903/j.efsa.2021.6773. ] 

–	der henviser til konklusionen om fagfællebedømmelser af pesticider, der blev vedtaget af EFSA den 30. april 2010 og offentliggjort den 12. maj 2010[footnoteRef:6], [6:  	Conclusion on the peer review of the pesticide risk assessment of the active substance cyproconazole (EFSA's konklusioner vedrørende fagfællebedømmelsen af pesticidrisikovurderingen for aktivstoffet cyproconazol), EFSA Journal 2010;8(5):1598, https://doi.org/10.2903/j.efsa.2010.1598. ] 

–	der henviser til konklusionen om fagfællebedømmelser af pesticider, der blev vedtaget af EFSA den 8. december 2017 og offentliggjort den 17. januar 2018[footnoteRef:7], [7:  	EFSA's konklusioner vedrørende fagfællebedømmelsen af af pesticidrisikovurderingen for aktivstoffet thiophanat-methyl. EFSA Journal 2018;16(1):e05133, https://doi.org/10.2903/j.efsa.2018.5133. ] 

–	der henviser til den erklæring, der blev vedtaget af EFSA den 27. marts 2024 og offentliggjort den 13. maj 2024[footnoteRef:8], [8:  	EFSA's erklæring om vurdering af kvaliteten af de data, som EFSA har til rådighed med henblik på at udlede de sundhedsbaserede vejledende værdier for carbendazim, EFSA Journal 2024;22(5):e8756, https://doi.org/10.2903/j.efsa.2024.8756. ] 

–	der henviser til udtalelse vedtaget af Udvalget for Risikovurdering (RAC) under Det Europæiske Kemikalieagentur den 5. december 2019[footnoteRef:9], [9:  	RAC-udtalelse om forslag til harmoniseret klassificering og mærkning på EU-plan af carbendazim (ISO); methylbenzimidazol-2-ylcarbamat; https://www.echa.europa.eu/documents/10162/5eb9760e-6c73-7f2c-1226-98d92ed847d1] 

–	der henviser til artikel 5a, stk. 3, litra b), og artikel 5a, stk. 5, i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[footnoteRef:10], [10:  	EFT L 184 af 17.7.1999, s. 23.] 

–	der henviser til forretningsordenens artikel 115, stk. 2 og 3, og artikel 115, stk. 4, litra c),
–	der henviser til forslag til beslutning fra Udvalget om Miljø, Folkesundhed og Fødevaresikkerhed,
A.	der henviser til, at landbrugernes protester, der fandt sted i første halvdel af 2024, som et af deres centrale krav krævede en retfærdig og lige behandling af produkter importeret fra tredjelande, som bør følge de samme standarder som produkter produceret i Unionen;
B.	der henviser til, at vedtagelsen af udkastet til Kommissionens forordning vil give mulighed for fortsat import til Unionen, som ikke overholder de standarder, som Unionens landbrugere overholder;
C.	der henviser til, at en sådan situation ville stille Unionens landbrugere ringere i konkurrencen;
D.	der henviser til, at godkendelsen af aktivstoffet carbendazim udløb den 30. november 2014, og der var ikke indgivet nogen ansøgning om fornyelse af godkendelsen;
E.	der henviser til, at carbendazim opfylder kriterierne for klassificering som mutagent i kategori 1B og reproduktionstoksisk i kategori 1B i overensstemmelse med Europa-Parlamentets og Rådets forordning (EF) nr. 1272/2008[footnoteRef:11] og to af kriterierne for persisterende, bioakkumulerende og toksiske stoffer (PBT) (P og T) i overensstemmelse med punkt 3.7.2 i bilag II til forordning (EF) nr. 1107/2009; [11:  	Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).] 

F.	der henviser til, at carbendazim i overensstemmelse med forordning (EF) nr. 1272/2008 også er klassificeret som meget giftig for vandlevende organismer, er meget giftig med langvarige virkninger for vandlevende organismer og kan forårsage allergisk hudreaktion;
G.	der henviser til, at de gældende maksimalgrænseværdier for restkoncentrationer (MRL), der er fastsat for carbendazim i bilag II til forordning (EF) nr. 396/2005, jf. artikel 14, stk. 1, litra a), og artikel 17 i denne forordning, derfor bør udgå;
H.	der henviser til, at Kommissionen i udkastet til Kommissionens forordning imidlertid foreslår at fastholde MRL'erne baseret på importtolerancer for carbendazim over bestemmelsesgrænsen for anvendelse i citroner, limefrugter, mandariner og okra/lady's fingers til importformål på grundlag af EFSA's begrundede udtalelse af 5. juli 2021;
I.	der henviser til, at Kommissionen i udkastet til Kommissionens forordning foreslår at opretholde MRL'erne baseret på importtolerancer for citroner, limefrugter og mandariner på de eksisterende niveauer på 0,7 mg/kg og at fastsætte maksimalgrænseværdierne for okra/lady's fingers til et nyt niveau fastsat af EFSA på 1,5 mg/kg; 
J.	der henviser til, at godkendelsen af aktivstoffet thiophanat-methyl ikke blev fornyet den 15. oktober 2020, efter at ansøgeren havde trukket en ansøgning om fornyelse tilbage;
K.	der henviser til, at thiophanat-methyl opfylder kriterierne for klassificering som mutagent i kategori 2 og reproduktionstoksisk i kategori 2 i overensstemmelse med forordning (EF) nr. 1272/2008[footnoteRef:12]; [12:  	Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).] 

L.	der henviser til, at EFSA i sin ajourførte begrundede udtalelse af 10. januar 2024 identificerede thiophanat-methyl som et hormonforstyrrende stof (T-modalitet) af relevans for mennesker i henhold til de videnskabelige kriterier til bestemmelse af hormonforstyrrende egenskaber, der er fastsat i Kommissionens forordning (EU) 2018/605[footnoteRef:13]; [13:  	Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber (EUT L 101 af 20.4.2018, s. 33).] 

M.	der henviser til, at carbendazim er en vigtig plantemetabolit af thiophanat-methyl;
N.	der henviser til, at EFSA's konklusioner om peerevaluering af pesticider af 8. december 2017 konkluderede, at der i betragtning af thiophanat‑methyls clastogene potentiale ikke kunne udledes toksikologiske referenceværdier for risikovurdering af forbrugere og operatører;
O.	der henviser til, at Kommissionen i 2024 sænkede MRL'erne for thiacloprid, et aktivstof, der er klassificeret som reproduktionstoksisk i kategori 1B, til den relevante bestemmelsesgrænse, idet den hævdede, at "[p]ending the conclusion of this additional risk assessment [on endocrine-related effects] by the Authority, and given the available pertinent information with regard to potentially harmful effects on human health, it is appropriate to provisionally lower the MRLs ... [for those products][footnoteRef:14]"(i afventning af autoritetens konklusion på den supplerende risikovurdering [om hormonforstyrrende virkninger] og i betragtning af de foreliggende relevante oplysninger om potentielt skadelige virkninger på menneskers sundhed er det hensigtsmæssigt midlertidigt at sænke MRL'erne... [for disse produkter...]); [14:  	https://ec.europa.eu/transparency/comitology-register/screen/documents/089880/5/consult?lang=en.] 

P.	der henviser til, at de gældende MRL'er for restkoncentrationer, der er fastsat for thiophanat-methyl i bilag II til forordning (EF) nr. 396/2005, jf. artikel 14, stk. 1, litra a), og artikel 17 i denne forordning, derfor bør udgå;
Q.	der henviser til, at Kommissionen i udkastet til Kommissionens forordning imidlertid foreslår at fastholde MRL'erne baseret på importtolerancer for thiophanat-methyl over bestemmelsesgrænsen for anvendelse i citroner, limefrugter, mandariner og okra/lady's fingers til importformål på grundlag af EFSA's begrundede udtalelse af 5. juli 2021; der henviser til, at MRL'en for thiophanat-metyl på limetyl er fastsat til 6 mg/kg, 600 gange bestemmelsesgrænsen;
R.	der henviser til, at forordning (EF) nr. 396/2005 fastsætter, at restkoncentrationer ikke bør forekomme i mængder, der udgør en uacceptabel risiko for mennesker og, hvor det er relevant, for dyr; 
S.	der henviser til, at artikel 4, stk. 2, første afsnit, litra a), i forordning (EF) nr. 1107/2009 fastsætter, at restkoncentrationer af plantebeskyttelsesmidler ikke må have skadelige virkninger på menneskers sundhed, herunder sårbare gruppers, eller på dyrs sundhed, idet kendte kumulative og synergistiske virkninger tages i betragtning; der henviser til, at det i punkt 3.6.2 i bilag II til nævnte forordning fastsættes, at et aktivstof, der i overensstemmelse med forordning (EF) nr. 1272/2008 er klassificeret som mutagent i kategori 1A eller 1B, ikke godkendes; der henviser til, at det i punkt 3.6.4 i nævnte bilag fastsættes, at et aktivstof, der i overensstemmelse med forordning (EF) nr. 1272/2008 er klassificeret som reproduktionstoksicitet kategori 1A eller 1B, ikke godkendes, medmindre "restkoncentrationerne af det pågældende aktivstof i fødevarer og foder ikke overstiger den standardværdi, der er fastsat i henhold til artikel 18, stk. 1, litra b), i forordning (EF) nr. 396/2005"; der henviser til, at det i punkt 3.6.5 i nævnte bilag fastsættes, at et aktivstof ikke godkendes, hvis det er et stof med hormonforstyrrende egenskaber, medmindre "restkoncentrationerne af det pågældende aktivstof i fødevarer og foder ikke overstiger den standardværdi, der er fastsat i henhold til artikel 18, stk. 1, litra b), i forordning (EF) nr. 396/2005"; der henviser til, at artikel 18, stk. 1, litra b), i forordning (EF) nr. 396/2005 fastsætter en standardværdi på 0,01 mg/kg;
T.	der henviser til, at det i artikel 3, stk. 2, litra g), i forordning (EF) nr. 396/2005 er fastsat, at importtolerancen er en MRL for restkoncentration, der er fastsat for importerede produkter, når "anvendelsen af aktivstoffet i et plantebeskyttelsesmiddel på et givet produkt ikke er tilladt i Fællesskabet af andre årsager end folkesundhedsmæssige hensyn til det specifikke produkt og den specifikke anvendelse"; der henviser til, at carbendazim ikke opfylder disse kriterier, da det ikke længere kan godkendes i Unionen som følge af dets klassificering som mutagent i kategori 1B og reproduktionstoksisk i kategori 1B; der henviser til, at thiophanat-methyl ligeledes ikke opfylder disse kriterier, idet det er blevet identificeret som et hormonforstyrrende stof (T-modalitet) af relevans for mennesker i henhold til de videnskabelige kriterier til bestemmelse af hormonforstyrrende egenskaber, der er fastsat i forordning (EU) 2018/605;
U.	der henviser til, at fødevarelovgivningen i henhold til artikel 5, stk. 1, i forordning (EF) nr. 178/2002 skal forfølge en eller flere af de generelle målsætninger om et højt niveau for beskyttelse af menneskers liv og sundhed og beskyttelse af forbrugernes interesser, herunder redelig praksis i handelen med fødevarer, om nødvendigt under hensyntagen til beskyttelsen af dyrs sundhed og velfærd, planters sundhed og miljøet;
V.	der henviser til, at Kommissionen i sin meddelelse af 20. maj 2020 om "En jord til bord-strategi for et fair, sundt og miljøvenligt fødevaresystem[footnoteRef:15]" bebudede, at "EU vil støtte en global omstilling til bæredygtige landbrugsfødevaresystemer i overensstemmelse med målene i denne strategi og med verdensmålene for bæredygtig udvikling", og at "EU kan spille en nøglerolle i arbejdet med at fastsætte globale standarder med denne strategi"; der henviser til, at Kommissionen i strategien udtrykkeligt anførte, at "[e]n af forudsætningerne for et mere bæredygtigt EU-fødevaresystem er, at vore handelspartneres praksis også bliver stadig mere bæredygtig. For at befordre en gradvis overgang til brug af sikrere plantebeskyttelsesmidler vil EU – i overensstemmelse med WTO-reglerne og på grundlag af en risikovurdering – overveje at revurdere importtolerancerne for stoffer, der opfylder "afskæringskriterierne" og udgør en høj risiko for menneskers sundhed."; [15:  	COM(2020)0381.] 

W.	der henviser til, at Kommissionen skal beskytte miljøet og de europæiske borgere på grundlag af de foreliggende videnskabelige oplysninger under anvendelse af de forpligtelser og retlige muligheder, som forordning (EF) nr. 396/2005 og forordning (EF) nr. 178/2002 giver for at sikre et højt beskyttelsesniveau for menneskers og dyrs sundhed og miljøet;
X.	der henviser til, at de foreslåede MRL'er ikke beskytter borgernes sundhed i Europa, og at de derfor er i strid med forordning (EF) nr. 396/2005 og (EF) nr. 178/2002;
Y. 	der henviser til, at der ikke bør fastsættes MRL'er for restkoncentrationer for aktivstoffer, der ikke er godkendt i Unionen på grund af sundhedsmæssige betænkeligheder; der henviser til, at der derfor ikke bør fastsættes importtolerancer for thiophanat-methyl, da det er identificeret som et hormonforstyrrende stof eller for carbendazim, da det er klassificeret som mutagent i kategori 1B og reproduktionstoksisk i kategori 1B;
Z.	der henviser til, at praksis med at fastsætte høje MRL'er fremmer en dobbelt standard mellem Unionens landbrugere og landbrugere i tredjelande, da landbrugere uden for Unionen kan fortsætte med at producere de pågældende fødevarer ved hjælp af carbendazim og thiophanat-methyl og eksportere dem til Unionen, hvilket stiller Unionens landbrugere ringere i konkurrencen; der henviser til, at anvendelsen af disse pesticider på den anden side bringer landbrugsarbejdernes sundhed, befolkningens sundhed og miljøet i producentlandene i fare;
1.	modsætter sig vedtagelse af udkastet til Kommissionens forordning;
[bookmark: _GoBack]2.	mener, at udkastet til Kommissionens forordning hverken er i overensstemmelse med formålet og indholdet i forordning (EF) nr. 396/2005 og forordning (EF) nr. 178/2002 eller med forordning (EF) nr. 1107/2009, herunder afsnit 3.6.2, 3.6.4 og 3.6.5 i bilag II hertil;
3.	opfordrer Kommissionen til at trække udkastet til forordning tilbage og forelægge udvalget et nyt;
4.	opfordrer Kommissionen til at forelægge et nyt udkast til forordning for udvalget, der sænker alle MRL'er for restkoncentrationer af carbendazim og thiophanat-methyl til den relevante bestemmelsesgrænse for alle anvendelser, og til at afvise enhver anmodning om importtolerancer;
[bookmark: TextBodyEnd]5.	pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter. 

